Hohlwein var utdanna arkitekt fra München og arbeida som det fram til 1906, da han begynte å lage plakater og annonser. Hans kunstnerisk mest interessante periode var fra 1912 til 1925. I tillegg til en mengde reklameoppdrag, utforma han propagandaplakater og annet for det nazistiske regimet under Det tredje rike, med idealiserte skikkelser i «heroisk realisme» og en fargesterk akvarellteknikk.